Grb_nik ЦРНА ГОРА

СКУПШТИНА ОПШТИНЕ НИКШИЋ

Број:01-030-331/1

Никшић, 14.09.2021.године

З А П И С Н И К

Са пете сједнице Скупштине општине Никшић, одржане 10 .09.2021. године.

Сједница је одржана у сали 1 Скупштине општине Никшић и почела је ca радом у 10 часова.

Сједницу је отворио предсjедник Скупштине општине Никшић, Немања Вуковић.

Прије преласка на рад, извршeно је потврђивање мандата одборницима Момчилу Манојловићу, Алекси Канкарашу и Стевану Килибарди.

Предсједник Скупштине информисао је Скупштину да је актом број 01-030-289 од 2.08.2021. године, актом број 01-030-295 од 3.08.2021.године и актом број 01-030-342 од 30.08.2021.године, обавијестио Општинску изборну комисију Никшић, да су Максим Вучинић, Зоран Томић и Милета Милатовић поднијели оставке на дужност одборника у Скупштини општине Никшић, које су сагласно члану 30 Статута општине Никшић, достављене и одборницима Скупштине општине, електронским путем.

Појаснио је, да је Скупштина у обавези да констатује престанак мандата одборницима, који су поднијели оставке.

Предсједник Скупштине је објавио да је подношењем извјештаја Општинске изборне комисије о попуни упражњених одборничких мјеста у Скупштини општине Никшић, Максиму Вучинићу, Зорану Томићу и Милети Милатовићу престао мандат одборника у Скупштини општине Никшић, прије истека времена на које су изабрани и потврђен мандат одборницима:

- Момчилу Манојловићу и Алекси Канкарашу са изборне листе - **ЗА БУДУЋНОСТ НИКШИЋА**-ДЕМОКРАТСКИ ФРОНТ, Социјалистичка народна партија Црне Горе, Група бирача За живот Никшића, Уједињена Црна Гора, Радничка партија, Југословенска комунистичка партија Црне Горе, Српска радикална странка, Социјалисти Црне Горе, Странка пензионера, инвалида и социјалне правде Црне Горе, и

- Стевану Килибарди са изборне листе МР МОМО КОПРИВИЦА-**МИР ЈЕ НАША НАЦИЈА**-ДЕМОКРАТЕ – НЕ ДАМО НИКШИЋ – ДЕМОС – ПАРТИЈА ПЕНЗИОНЕРА, ИНВАЛИДА И РЕСТИТУЦИЈЕ-ПЛЕНУМ 083-ЗАОКРУЖИ СЛОБОДУ.

На основу евиденционе листе, предсjедник Скупштине је констатовао да, на почетку,сjедници присуствује 35 одборника/ица од укупно 41 одборника/ица и да постоји кворум за рад и пуноважно одлучивање.

Сједници су присуствовали одборници/цe: Рајко Албијанић, Никола Безмаревић, мр Марко Бурић, Mирко Варајић, Немања Вуковић, Никола Вукотић, Зоран Вукићевић, Аница Ђуровић, Драгољуб Чарли Илић, Иван Зечевић, Алекса Канкараш, Милутин Јовановић, Јадранка Копривица, мр Момо Копривица, Стеван Килибарда, Миливоје Зарубица, др Нада Кривокапић, Татјана Кнежевић Перишић, Момчило Манојловић, Јелена Марковић, Ненад Марковић, Анђела Мијановић, Момчило Мићуновић, Соња Милатовић, Јанко Милатовић, Ксенија Миловић, Весна Миљанић, мр Борис Муратовић, др Александар Мрвошевић, Миодраг –Драган Николић, мр Анђела Пековић, Рајко Перовић, др Дејан Перовић, др Ивана Радонић, Слободанка Рогановић, мр Владан Раичевић и Тамара Ћаласан.

Сједници нису присуствовали одборници/це: мр Александра Вујовић, Миодраг Давидовић, др Јасмина Никчевић и Марко Радојевић.

Поред одборника/ца, сједници су присуствовали Марко Ковачевић, предсједник Општине Никшић, потпредсједник Општине, вд главне администраторке, старјешине органа локалне управе и представници медија из Никшића.

По позиву, није било НВО пријављених за учешће на сједници Скупштине, путем института „слободна столица“.

Сагласно члану 68 Пословника о раду Скупштине општине Никшић, прешло се на усвајање Записника са четврте сједнице Скупштине општине Никшић, одржане 29. и 30.07.2021. године.

Примједби на Записник није било.

Скупштина је већином гласова, са 35 гласова "за", без гласова "против" и без "уздржаних" гласова, усвојила

З а п и с н и к

са четврте сједнице Скупштине општине Никшић, одржане 29. и 30.07.2021. године

Затим се, сагласно члану 69 Пословника о раду Скупштине, прешло на утврђивање дневног реда сједнице Скупштине.

Предсједник Скупштине дао је потребна обавјештења о предложеном дневном реду и истакао да је сједницу сазвао у складу са чланом 58 Пословника о раду Скупштине ради потребе разматрања тема које је иницирао предсједник Општине и потребе усклађивања одређених аката са Статутом oпштине.

Подсјетио је да је у припреми сједнице одржао сједницу Колегијума на којој је договорен датум одржавања и дневни ред сједнице Скупштине.

Предлога за измјену и допуну дневног реда сједнице Скупштине није било.

У евиденционој листи констатовано је да сједници присуствује 36 одборника, јер је, у међувремену, на сједницу Скупштине дошао одборник Миливоје Зарубица.

Скупштина је већином гласова, са 36 гласова "за", без гласова "против" и без "уздржаних" гласова утврдила с љ е д е ћ и

Д н е в н и р е д

1. Предлог одлуке о проглашењу Новака Ђоковића почасним грађанином општине Никшић;
2. Предлог одлуке о измјенама и допунама Одлуке о накнадама одборницима у Скупштини општине Никшић;
3. Предлог одлуке о престанку важења Одлуке о службеницима локалне управе и Одлуке о накнадама и другим примањима службеника органа локалне управе;
4. Предлог одлуке о утврђивању броја потпредсједника Општине Никшић;
5. Избор и именовања.

Предсједник Скупштинеобавијестио је Скупштину да ће се, као и на претходној сједници Скупштине, гласати након спроведене расправе о свим тачкама дневног реда.

1

Предлог одлуке о проглашењу Новака Ђоковића за почасног грађанина Општине Никшић

За извјестиоца поводом ове тачке дневног реда, био је одређен Јанко Милатовић, предсједник Комисије за додјелу јавног признања – почасни грађанин.

Предсједник Скупштине подсјетио је да је надлежно радно тијело Скупштине, Одбор за Статут и прописе, прихватио Предлог одлуке и предложиo Скупштини да исти усвоји.

Уводно излагање поднио је Јанко Милатовић.

У евиденционој листи констатовано је да сједници присуствује 37 одборника, јер је, у међувремену, на сједницу Скупштине дошао одборник Mирко Варајић.

У дискусији су учествовали: Марко Kовачевић, предсједник Општине и одборници: Аница Ђуровић, мр Марко Бурић, Алекса Kанкараш, мр Анђела Пековић и Татјана Kнежевић Перишић.

Дискусију Татјане Kнежевић Перишић коментарисала је Тамара Ћаласан, а дискусију Татјане Kнежевић Перишић и мр Марка Бурића, Мирко Варајић.

Право на реплику користили су: мр Марко Бурић, Татјана Kнежевић Перишић и мр Борис Муратовић.

Марко Kовачевић,изразио је захвалност Новаку Ђоковићу за постигнуте резултате током његове каријере и нагласио да је Ђоковић примјер, докле може да се стигне када се искористи максимум својих могућности у спорту или у другим областима, а уједно је и подстицај омладини да ради предано и да у области којом се бавe постигну максумум.

Мр Марко Бурић, у име Клуба одборника, обавијестио је Скупштину да одборници Демократске партије социјалиста неће подржати овај предлог, не због хуманитарног рада Новака Ђоковића и његових спортских резултата, већ због његовог односа према најпрестижнијем општинском признању- Награди ослобођења Никшића, која му је додијељена 2015.године, а коју није нашао за сходно да преузме.

Алекса Kанкараш, обавијестио је Скупштину да Клуб одборника СНП-УЦГ подржава иницијативу да Новак Ђоковић буде почасни гађанин Никшића, јер се ради о једном од најбољих тенисера свијета и једном од најбољих спортиста свих времена, као и великом хуманисти.

Татјана Kнежевић Перишић, обавијестила је Скупштину да ће Патриотско комитски савез гласати против предлога, првенствено због тога,што би Новак, као врхунски спортиста и свјетски првак, требало да његује универзалне вриједности и заступа грађанске ставове, а не да буде експонент било чије политике.

Завршну ријеч дао је Марко Kовачевић, предсједник Општине.

2

Предлог одлуке о измјенама и допунама Одлуке о накнадама одборницима у Скупштини општине Никшић

За извјестиоца поводом ове тачке дневног реда, била је одређенa Ивана Шљукић, в.д. секретарке Скупштине општине.

Предсједник Скупштине подсјетио је да су надлежна радна тијела Скупштине, Одбор за Статут и прописе и Одбор за финансије, привреду и развој, прихватили Предлог одлуке и предложили Скупштини да исти усвоји.

Уводно излагање поднијела је Ивана Шљукић.

Претреса није било.

3

Предлог одлуке о престанку важења Одлуке о службеницима локалне управе и Одлуке о накнадама и другим примањима службеника органа локалне управе

За извјестиоца поводом ове тачке дневног реда, била је одређена Ивана Шљукић, в.д. Секретарке Скупштине општине.

Предсједник Скупштине подсјетио је да је надлежно радно тијело Скупштине, Одбор за Статут и прописе, прихватио Предлог одлуке и предложио Скупштини да исти усвоји.

Уводно излагање поднијела је Ивана Шљукић.

Претреса није било.

4

Предлог одлуке о утврђивању броја потпредсједника Општине Никшић

За извјестиоца поводом ове тачке дневног реда, био је одређен Марко Перућица в.д. руковидиоца Службe за сарадњу, послове предсједника и информисање

Предсједник Скупштине подсјетио је да је надлежно радно тијело Скупштине, Одбор за Статут и прописе, прихватио Предлог одлуке и предложило Скупштини да исти усвоји.

Уводно излагање поднио је Марко Перућица.

Претреса није било.

5

Избор и именовања

Предсједник Скупштине подсјетио је да је у оквиру ове тачке дневног реда предвиђено: давањe сагласности на разрјешење Предрага Ивановића, дужности директора Јавног предузећа Спортски центар Никшић, давањe сагласности на разрјешење Радојке Копривице, дужности директорице Јавне установе Дневни центар за дјецу са сметњама у развоју и особе са инвалидитетом Никшић, разрјешење др Сање Дамјановић, дужности чланице Одбора за међуопштинску и међународну сарадњу и именовање Момчила Мићуновића за члана Одбора за међуопштинску и међународну сарадњу, именовање Вељка Дендића за члана Позоришног савјета Јавне установе Никшићко позориште, из реда запослених и именовање Дијане Вуковић и Ранке Маројевић за чланице Управног одбора Јавног предузећа Спортски центар Никшић, из реда запослених.

За извјестиоца Одбора био је одређен Рајко Албијанић, предсједник Одбора.

Претреса није било.

Прешло се на појединачно гласање о свим тачкама дневног реда.

Скупштина је већином гласова, са 22 гласа "за",15 гласова "против" и без "уздржаних" гласова донијела

О д л у к у

о проглашењу Новака Ђоковића почасним грађанином општине Никшић

Скупштина је већином гласова, са 37 гласова "за", без гласова "против" и без "уздржаних" гласова донијела

Од л у к у

о измјенама и допунама Одлуке о накнадама одборницима у Скупштини општине Никшић

Скупштина је већином гласова, са 37 гласова "за", без гласова "против" и без "уздржаних" гласова донијела

О д л у к у

о престанку важења Одлуке о службеницима локалне управе и Одлуке о накнадама и другим примањима службеника органа локалне управе

Скупштина је већином гласова , са 37 гласова "за", без гласова "против" и без "уздржаних" гласова донијела

О д л у к у

о утврђивању броја потпредсједника Општине Никшић

Скупштина је већином гласова, са 22 гласа "за",15 гласова "против" и без "уздржаних" гласова донијела

О д л у к у

о давању сагласности на разрјешење Предрага Ивановића дужности директора Јавног предузећа Спортски центар Никшић

Скупштина је већином гласова, са 22 гласа "за",15 гласова "против" и без "уздржаних" гласова донијела

О д л у к у

о давању сагласности на разрјешење Радојке Копривице, дужности директорице Јавне установе Дневни центар за дјецу са сметњама у развоју и особе са инвалидитетом Никшић

Скупштина је већином гласова, са 37 гласова "за", без гласова "против" и без "уздржаних" гласова донијела

Р ј е ш е њ е

о разрјешењу др Сање Дамјановић, дужности чланице Одбора за међуопштинску и међународну сарадњу и именовању Момчила Мићуновића, за члана Одбора за међуопштинску и међународну сарадњу

Скупштина је већином гласова , са 37 гласова "за", без гласова "против" и без "уздржаних" гласова донијела

Р ј е ш е њ е

о именовању Вељка Дендића за члана

Позоришног савјета Јавне установе Никшићко позориште, из реда запослених

Скупштина је већином гласова, са 37 гласова "за", без гласова "против" и без "уздржаних" гласова донијела

Р ј е ш е њ е

о именовању Дијане Вуковић и Ранке Маројевић за чланице

Управног одбора Јавног предузећа Спортски центар Никшић, из реда запослених

Сагласно Пословнику о раду Скупштине општине Никшић прешло се на одборничка питања.

На 4. сједници Скупштине општине Никшић одборничка питања поставили су одборник/це: Јанко Милатовић (2), Татјана Кнежевић Перишић (2) и Јелена Марковић (1).

Одборницима су достављени одговори на одборничка питања.

Одборниk/цe: Татјана Кнежевић Перишић,Јанко Милатовић и Јелена Марковић су коментарисали одговоре на одборничка питања

Oдборнице Татјана Кнежевић Перишић и Јелена Марковић поставиле су допунска питања.

Татјана Кнежевић Перишић:

„Да ли ћете се извинити грађанима Никшића у чије име сте потписали ову петицију, обзиром да сте их, као градоначелник, уплели у велику аферу са криминалним круговима, на којима, бар ако вјерујемо истакнутим личностима и институцијама Србије, почива режим Александра Вучића?“

Jeлена Марковић:

„ Када ћете као градоначелник Никшића ријешити поменути проблем или не намјеравате, ако је као што сам Вас питала, нечињење резултат Ваших предизборних обећања?“

Сагласно Пословнику о раду Скупштине прешло се на постављање одборничких питања.

Одборничка питања поставили су одборници Никола Безмаревић и Момчило Мићуновић.

Одборник Никола Безмаревић

„По чијем налогу су се ватрогасна возила дана 5.09.2021.године упутила према Цетињу ради разбијања мирних демонстрација? Колико возила и запослених Ватрогасног Никшић је било упућено, ко је потписао путне налоге (копију истих доставити уз одговор), који запослени су у том тренутку били у смјени, ко је издао униформу лицима која нијесу запослена у Служби заштите и спашавања?“

Одборник Момчило Мићуновић

„Када ће се отворити улица поред Спортског центра „Трим“, јер је затварањем ове улице дошло до свакодневног колапса у граду?“

Сагласно члану 51 Пословника о раду Скупштине одговор на одборничко питање Момчила Мићуновића дао је предсједник Општине, усмено, одмах након постављеног питања.

Пошто је Скупштина завршила рад по утврђеном дневном реду, предсједник Скупштине закључио је сједницу у 11:15 часова.

Саставни дио записника је видео и тонски снимак сједнице Скупштине.

ВД секретарке П р е д с ј е д н и к

Ивана Шљукић,с.р Немања Вуковић,с.р.